**PRACOVNÝ LIST pre birmovancov**

2.1. Boh – milujúci Otec

**Doplň chýbajúce slová:**

1. Boh je náš ................. Otec. *„Či zabudne žena na svoje nemluvňa a nemá zľutovania nad plodom svojho lona? I keby ona zabudla, ja nezabudnem na* ............ *. Hľa, do dlaní som si ťa vryl.“* (Iz 49,15-16)
2. Boh je .............. (1Jn 4,16)
3. Lásku Boha Otca spoznávame cez osobu ........................ .
4. *Ježiš hovorí: „Kto vidí mňa, vidí* ........ *. Neveríš, že ja som v Otcovi a Otec vo mne?“* (Jn 14, 9)
5. Sväté písmo je listom ............... pre teba.
6. Boh Otec môže vynahradiť lásku, ktorú si nedostal. „On ťa bude pevne podopierať a zároveň pocítiš, že úplne rešpektuje tvoju .....................“ (ChV 113).
7. Ak som milovaný, viem ....................... .
8. Boh miluje aj neposlušné a nezbedné deti. Môžeme to vidieť v mnohých príbehoch zo Svätého písma. Napríklad v podobenstve o ............................... synovi. (Lk 15, 11)

**Zamyslenie:**

Boh je milujúci Otec. O tom, že je to pravda hovorí aj Božie slovo. Božie slovo je živé a účinné“ (Hebr 4,12), a hovorí každému človeku veľmi osobne. Ak budeš chcieť, dotkne sa osobne aj Teba:

(Daj sem svoje meno) ....................., *„si drahý mojim očiam a vzácny a ja ťa milujem“* (Iz 43, 5). Opakuj toto vyznanie 3-krát.

Napíš si ich:

Možno práve teraz vzťah s tvojimi rodičmi nie je ideálny. V tvojom veku je to prirodzené. Prijmi povzbudenie, že ak Ty budeš chcieť, môže sa to zmeniť. Nie ty, ale Boh je dosť silný na to, aby to mohol urobiť. Tak, že zmení tvoje srdce. Boh môže vyplniť prázdne miesto v tvojom srdci, ak nebolo zaplnené láskou, ktorú si čakal. „On ťa bude pevne podopierať a zároveň pocítiš, že úplne rešpektuje tvoju slobodu.“ (ChV 113)

Pouvažuj nad situáciami, kedy si od rodičov nedostal toľko lásky, koľko by si potreboval. Odovzdaj ich Bohu-Otcovi, môžeš aj týmito slovami: Bože, nedovoľ temnotám v mojom vnútri, aby sa mi neustále prihovárali. Ty si si Svetlo. Prežiar všetky temné miesta v mojom srdci a daj, aby som prijal/la tvoju lásku. Ďakujem, Amen.

Každý človek potrebuje zažiť lásku, ľudskú lásku. Preto Boh sa vyjadruje aj cez ľudské vzťahy. Neviem, čo je láska, pokiaľ ma niekto nemiloval. Aj moji rodičia mi mohli dať len toľko lásky, koľko jej dostali. Toto je realita, ktorá mi môže pomôcť pochopiť nedostatky mojich rodičov a pomôcť im prijať Božiu lásku. Pokús sa pomodliť nasledujúcu modlitbu:

Otče, predkladám ti mojich rodičov. Dali mi toľko lásky, koľko jej sami dostali. Niekedy sa mi zdá, akoby jej dostali veľmi málo. Prosím ťa, odpusť im a daj, aby som im mohol odpustiť aj ja. Daj do ich srdca toľko svojej lásky, koľko potrebujú, aby aj mne dávali toľko, koľko potrebujem. Požehnaj ich, aby mi aj oni žehnali. Otče, ďakujem ti, amen.

**Aktivita:**

Klikni si na uvedený link <https://modlitba.sk/?p=520>. Je to list milujúceho Otca napísaný Tebe. Prepíš ho na zadnú stranu tohto pracovného listu. Boh nech ti dá milosť, aby sa slová Tvojho nebeského Otca napísané Tebe „vryli“ do tvojho srdca aj mysle.

**Modlitba:**

Som ti nablízku, keď máš zlomené srdce…Tak ako sa pastier stará o svoju ovečku, tak si ťa aj Ja pritisnem k svojmu srdcu… Jedného dňa zotriem všetky slzy z tvojich očí… zbavím ťa všetkej bolesti, ktorou si trpel na tejto zemi… Som tvoj Otec a milujem ťa rovnako, ako svojho syna Ježiša… Cez Ježiša môžeš spoznať moju lásku k tebe… On je dokonalým vyjadrením mojej existencie… Prišiel, aby ti dokázal, že Ja som s tebou, nie proti tebe… A tiež ti povedať, že nepočítam tvoje hriechy… Ježiš zomrel preto, aby nás dvoch zmieril… Jeho smrť bola tým najväčším vyjadrením mojej lásky k tebe... Vždy som bol tvojim Otcom a ním aj ostanem… Moja otázka znie : …Chceš byť mojim dieťaťom?  Čakám na teba…

***S láskou tvoj Otec, Všemohúci Boh***

**(prevzaté z List milujúceho Otca/www.modlitba.sk)**

**Chýbajúce slová:** 1. milujúci, teba; 2. láska; 3. Ježiša Krista; 4. Otca; 5. Boha; 6. slobodu; 7. milovať; 8. márnotratnom